jkorsvik/nowiki_second_scrape_merged huggingface dataset:
Østerveien

Østerveien (5-91, 6-98) er en vei i bydelen Lund i Kristiansand som har sitt løp fra elvebredden ved Otra på østsiden av broen Thygesons Minde i forlengelsen av Dronningens gate via krysset som kalles Rundingen ved Lund torg til Vollebakken. 65 eiendommer er matrikulert til Østerveien som er ca 2 kilometer lang. Veinavnet ble vedtatt 30. oktober 1929.
Tidligere var Østerveien trasé for hovedveien ut av Kristiansand i retning øst, daværende Riksvei 40 også kalt Sørlandske hovedvei. I dag er deler av veien reservert kollektivtrafikk og forbi Oddernes kirke, der veiens tidligere trasé fra 2004 er erstattet av Oddernestunnelen, er den en ren gang- og sykkelvei. På strekningen til Jegersbergveien er traseen sammenfallende med fylkesvei 471.


== Eksterne lenker ==
Faktaark fra Statens kartverk
Vesterveien (Kristiansand)

Vesterveien (2-230, 3-201) er en vei i Kristiansand som har sitt løp fra rundkjøringen på Gartnerløkka øverst i Vestre Strandgate til Fidjane/Grauthelleren lengst vest i kommunen. De første 350 meter av veien over jernbanebroa eller Gamle Vesterbroa er veien del av E18, resten av strekningen er E39. 27 eiendommer er matrikulert til Vesterveien som er vel 5 km lang. Blant annet ligger Xstrata Nikkelverk ved Vesterveien. I vestlig retning ledes veien gjennom to tunneler, Vesterveitunnelen og Hanneviktunnelen. Vedtaket om veinavnet ble fattet 16. april 1958.
Vesterveien var tidligere del av riksvei 40, også kalt Sørlandske hovedvei, og er hovedveiforbindelsen fra Kristiansand og videre vestover til Stavanger. Trafikken til de vestlige bydelene i Vågsbygd går også via Vesterveien frem til avkjøringen til Vågsbygdveien.
Setesdalsveien (Kristiansand)

Setesdalsveien (9-707, 22-640) er en vei i Kristiansand. Setesdalsveien er hovedtrafikkåre for lokaltrafikk til bydelene og kommunen nord for bysentrum og for fjerntrafikk til Setesdal og Haukeli. 
Veien har sitt løp fra rundkjøringen på Gartnerløkka øverst i Vestre Strandgate via Grim, Klappane, Krossen, Dalane, Langemyr, Strai og Mosby til kommunegrensen mot Vennesla i nord. 234 eiendommer er matrikulert til veien som er ca 14 kilometer lang. Den sammenfaller i hele sitt løp med riksvei 9.
Det er bomstasjon i Setesdalveiens nedre del ved Kristiansand kirkegård som betjener trafikk i retning sentrum.
Hermann von Mallinckrodt

Hermann von Mallinckrodt (født 5. februar 1821 i Minden, død 26. mai 1874 i Berlin) var en tysk politiker. Mallinckrodt var en forkjemper for det katolske Deutsche Zentrumspartei, og bidro sterkt til partiets grunnleggelse i midten av 1860-årene.


== Referanser ==
Butterfly, Butterfly (The Last Hurrah)

«Butterfly, Butterfly (The Last Hurrah)» er en sang av a-ha og deres siste innspilling før de ble oppløst 4. desember 2010. Sangen ble solgt digitalt i Norge fra 5. juli. Låta er også inkludert på 25, et samlealbum utgitt 19. juli. Låtas verdenspremiere var på mandag, 14. juni 2010.Singelen nådde nummer 13 på VG-lista og nummer seks på radiolistene like etter.Som mange av a-has tidligere musikkvideoer (inkludert «Take on Me»), er videoen til «Butterfly, Butterfly (The Last Hurrah)» regissert av Steve Barron.


== Sporliste ==


=== Storbritannia/Tyskland CD-single ===
«Butterfly, Butterfly (The Last Hurrah)» (Single edit)
«Butterfly, Butterfly (The Last Hurrah)» (Steve Osborne-versjon)


=== iTunes Digital EP (Tyskland) ===
«Butterfly, Butterfly (The Last Hurrah)» (Albumversjon)
«Butterfly, Butterfly (The Last Hurrah)» (Steve Osborne-versjon)
«The Sun Always Shines on TV» (Albumversjon)
«Hunting High And Low» (Albumversjon)
«Stay on These Roads» (Video)Merk:

Singelen var tilgjengelig som en digital nedlastning, og også i fysisk format i Tyskland og Storbritannia. Singelen ble utgitt i Storbritannia, mandag 20. september 2010.


== Listeplasseringer ==


== Referanser ==
CTU

CTU kan vise til:

Chengdu Shuangliu internasjonale lufthavn (IATA-kode CTU)
Counter Terrorist Unit, en fiktiv antiterror-tjeneste i serien 24
Torridal

Torridal er en V-dal og er siden 1965 en del av Kristiansand kommune. Torridal omfatter områdene nord for Kristiansand på begge sider av Otra. Betegnende nok bruker mange navnet Torridalselva om elvas nedre løp.
Områdene og gårdsnavnene Skråstad, Lian, Hagen, Glattetre og Sødal på østsiden av elva og Strai, Hommeren, Augland, Mosby og Høie på vestsiden hører til Torridal i tillegg til utkantene Espestøl, Hemmes-Augland, Stølen, Mestad, Aurebekk, Rypestøl og Kulia.
Delbydelen Mosby, tettbebyggelsen rundt Mosby stasjon og boligområdet Høietun, har 2 113 innbyggere, og delbydelen Strai, Øvre Strai, Ytre Strai og boligområdet Gangdalen, har 1865 innbyggere pr. 2014. Torridal er egen menighet i Kristiansand domprosti og har fra 1978 egen kirke, Torridal kirke.  Ved Hommeren ligger Torridal idrettspark, som innbefatter Torridalshallen og utendørs sandvolleyball- og fotballbaner.
Setesdalsveien (Riksvei 9) og Sørlandsbanen går langs vestsiden av Otra, gjennom Torridal.
Langs østbredden av Otra («Sødalsida») går Fylkesvei 482 (Torridalsveien) fra Lund til Kvarstein bru.


== Eksterne lenker ==
Om Torridal Torridal historielag
An-Magritts vei

An-Magritts vei (4–29) er en blindvei ved Valset og Nyborg på Byåsen i Trondheim, som strekker seg fra østlig mot sørvestlig retning fra midtveis i Johan Falkbergets vei. Veien fungerer som adkomstveg for frittstående eneboliger og enkelte rekkehus med tilhørende parkeringsanlegg, men regnes ikke som en gjennomfartsvei da den går gjennom et boligområde og ender blindt mot grøntareal nedenfor Nyborg skole. Veien har også gangvei i nordvestlig retning mot krysset Johan Falkbergets vei og Benjaminsveien.
An-Magritts vei er oppkalt etter Johan Falkbergets fiktive rollefigur An-Magritt, fra hans romanserie Nattens brød utgitt i fire bind i perioden 1940 til 1959. Nattens brød omhandler for øvrig gruvedriften fra traktene Røros og Haltdalen. 


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 49. ISBN 978-82-573-1762-1.
Foguangtempelet

Foguangtempelet (forenklet kinesisk: 佛光寺, pinyin: Foguang si) er et  buddhistisk tempel i landsbyen Foguangxincun i fylket Wutai i provinsen Shanxi i Folkerepublikken Kina. Det ble først bygd under det nordlige Wei-dynastis tid.
Tempelets hovedhall stammer fra år 857 under Tangdynastiet. Den går for å være en av de eldste trebygninger innen kinesisk tempelbygging. Det spesielle med denne hallen ble først oppdaget ved den kvinnelige arkitekten Lin Huiyin i 1937.
Tempelet ble i 1961 oppført på Folkerepublikken Kinas liste over kulturminner. 


== Eksterne lenker ==
(en) Foguang Temple – kategori av bilder, video eller lyd på Commons 
Foguang Temple
Foguang Temple, China – The oldest wooden temple in China
Foguang Temple (UNESCO)
The Tang architectural icon and the politics of Chinese architectural history
Zushi Pagoda at Foguang Temple in Wutai of Shanxi Province
Kamratposten

Kamratposten, også kalt KP, er et svensk tidsskrift for barn 8-14 år som utkommer hver tredje uke. Tidsskriftet ble etablert i 1892 av læreren Stina Quint under navnet Folkskolans barntidning, og fikk sitt nåværende navn i 1950. Lukas Björkman er redaktør, og forlaget angir at opplaget er 50 000.Tidsskriftet utgitt av Bonnier tidsskrifter, skriver om allmenne emner, og er annonsefritt. Spalten «Maj-Brith svarar på sexfrågor» som ble introdusert i 1969, var den første i sitt slag i Sverige. Utvalgt stoff fra tidsskriftets spørrespalte er utgitt i bokform, også i norsk utgave.


== Norske bokutgaver ==
Følelser : artikler og brev i Kamratposten 1983-1991. 1994. ISBN 82-05-21961-3
Kropp og topp : artikler og brev i Kamratposten 1989 – 1995. 1995. ISBN 82-05-35500-2


== Eksterne lenker ==
bonniertidskrifter.se
KP-Webben, Kamratpostens nettsider
Christlich-Sozialen Partei (det tyske keiserrike)

Christlich-soziale Partei (CSP) var et kristent, konservativt og antisemittistisk politisk parti innenfor det tyske keiserrike. Partiet ble grunnlagt i 1878 av teologen Adolf Stoecker under navnet Christlichsoziale Arbeiterpartei. I 1881 skiftet det navn til Christlich-soziale Partei. Partiet gikk i 1919 inn i Deutschnationale Volkspartei.
Hofpredikant Adolf Stoecker grunnla 5. januar 1878 et kristelig sosialistisk parti, Christlich-Soziale Arbeiterpartei, i Berlin. Partidannelsen var et svar på den raskt voksende sosialdemokratiske arbeiderbevegelsen, som Stoecker anså som «ukristelig» og «upatriotisk». Partiet opplevde ingen stor tilslutning.Stoecker gikk i 1879 over til å appellere til mer antisemittiske krefter i den småborgerlige middelklasse (Mittelstand) i byene. I 1881 ble ordet «sozial» (sosial) strøket i partinavnet.Den rasistiske antisemittismen spilte likevel for CSP, i motsetning til andre partier under keiserriket, en underordnet rolle. Partiet fikk heller ingen støtte fra Bismarck som oppfattet partiet som et protestantisk alternativ og konkurrent til det katolske Zentrum. Ved valget til Riksdagen i 1881 kom likevel Stoecker inn i Riksdagen.  
Stoecker engasjerte seg også utenfor partiet blant annet med Evangelisch-sozialen Kongreß (evangelisk-sosial kongress), der også liberale intellektuelle som Friedrich Naumann og Adolf von Harnack deltok. Selv om Stoecker tok avstand fra jødenes innflytelse i samfunnet, var det andre partier som var mer radikale i sin antisemittisme, for eksempel Deutschsoziale Reformpartei. CSP mistet oppslutning til de mer jødefiendtlige partiene, blant annet i borgerskapet og blant de geistlige. I 1907 hadde partiet bare 7000 medlemmer.Etter første verdenskrig og novemberrevolusjonen i 1918, ble partiet innlemmet i Deutschnationale Volkspartei.


== Referanser ==
Karl Göte Bejemark

Karl Göte Bejemark (født 23. april 1922 i Ånge kommune, død 25. september 2000) var en svensk skulptør og illustratør, kjent for flere offentlige arbeider og som professor ved Konstakademien 1971-78.
Bejemark studerte ved Konstakademien 1954-59. Hans verk fra 1950- og 1960-årene var abstrakte skulpturer, slik som  Fordon i corteenstål på Eriksbergsplan i Stockholm 1973. På slutten av 1960-tallet gikk han bort fra det abstrakte og laget en rekke humoristisk-realistiske helfigurskulpturer i tre og bronse av kjente svensker. Av portrettene kan nevnes Nils Ferlin (1975 og 1982), Greta Garbo (Moderna Museet), Evert Taube (Gamla stan 1985) og «Sven Jerring intervjuar Gunder Hägg» (1994) foran Sveriges Radio. 
Bejemarks arbeider finnes på Nationalmuseum, Moderna Museet, Eskilstuna museum og Skissernas museum, Lund. Han ble tildelt Prins Eugen-medaljen i 1985.


== Referanser ==
Deutschkonservative Partei

Deutschkonservative Partei var et konservativt politisk parti i det tyske keiserrike. Partiet eksisterte fra 1876 til 1918. Det oppnådde sitt beste riksdagsvalg i 1881, da det fikk inn 50 av 397 medlemmer av Riksdagen. 


== Historie ==
Partiet ble grunnlagt den 7. juni 1876 av adelige, jordeiere, tilhengere av regjeringen til Otto von Bismarck (deriblant Helmuth von Moltke), tradisjonsorienterte protestanter og kristen-sosiale. Det ønsket å utvikle den nyvunne nasjonale enhet fra 1871 på riksforfatningens grunn.Deutschkonservative Partei ble generelt ansett å representere junkerne i Ostelbien og Kirken i den gammelprøyssiske union, og hadde sin politiske styrke i de prøyssiske Landdagene, hvor treklassestemmeretten ga elitene på landsbygden en uforholdsmessig stor makt. Partiet arbeidet på grunnlag av en kristen livsanskuelse og ønsket å drive nasjonal politikk, fremme landbrukets og industriens interesser, og kolonipolitikk. Det motarbeidet sosialdemokrati og anarkisme.
Partiet oppnådde sitt beste resultat ved riksdagsvalget i 1881, da det oppnådde 16,1 % av stemmene og fikk 50 av 397 riksdagsmedlemmer. Deretter mistet partiet stadig innflytelse i Riksdagen, parallelt med at sosialdemokratene vant frem. Samtidig hadde det vanskelig  for å samarbeide med mellompartiene, og sprengte Bülows nasjonale koalisjon i 1909. 
Etter revolusjonen i 1918 ble partiet oppløst, men fortsatte sin virksomhet i det såkalte tysk-nasjonale folkepartiet.


== Referanser ==
Bordjunge

Bordjunge er et dialektord, som blant annet har blitt benyttet av Knut Hamsun i romanen Markens Grøde med betydningen «bordkniv». Bordjunge har blitt brukt om en gammeldags type kjøkkenkniv med bredt, macheteformet knivblad med en karakteristisk tupp i enden. Slike kniver har typisk skaft av to treplater som er festet med tversgående nagler.


== Eksterne lenker ==
Bilde av Bordjunge fra Røros hos DigitaltMuseum.no
Siegerland

Siegerland er et landskap i den sørlige delen av Westfalen i Tyskland. Den største delen av Siegerland befinner seg i Kreis Siegen-Wittgenstein i den tyske delstaten Nordrhein-Westfalen, mens en liten del ligger i delstaten Rheinland-Pfalz.
Landskapet er oppkalt etter elven Sieg, og dets sentrale by er Siegen.
Body Snatchers

Body Snatchers er en amerikansk sciencefiction-grøsser fra 1993 regissert av Abel Ferrara. Hovedrollene spilles av Gabrielle Anwar og Meg Tilly. Filmen er en nyinnspilling av Invasion of the Body Snatchers fra 1956.
Filmen fikk blandet mottakelse av kritikerne og innbrakte svært lite på amerikanske kinoer, mest grunnet at den ble vist i et svært begrenset antall kinoer.
Den ble nominert til Gullpalmen ved Filmfestivalen i Cannes. Den ble også nominert til en Saturn Award i klassen beste sciencefictionfilm.


== Handling ==
Handlingen i denne tredje filmatiseringen av «Body Snatchers» er lagt til en militærbase i Alabama. Det har brutt ut en form for massehysteri ved basen og en utsending fra det amerikanske miljøverndepartementet flytter dit med sin familie for å undersøke saken. Man mistenker at mennesker har blitt eksponert for kjemisk avfall i området, men det viser seg etterhvert å være noe helt annet.


== Om filmen ==
AnmelderneFilmen fikk blandet mottakelse av kritikerne, noe som gjenspeiles av at den har fått 69% på Rotten Tomatoes (august 2011). Den amerikanske filmkritikeren Roger Ebert gav den toppkarakter.
PublikumFilmen innbrakte bare drøyt $400 000 på amerikanske kinoer, noe som i hovedsak skyldes at den ble vist på et svært begrenset antall kinoer.


== Rollebesetning ==
Gabrielle Anwar – Marti Malone
Meg Tilly – Carol Malone
Terry Kinney – Steve Malone
Billy Wirth – Tim Young
Christine Elise – Jenn Platt
R. Lee Ermey – Gen. Platt
G. Elvis Phillips – Pete
Reilly Murphy – Andy Malone
Kathleen Doyle – Mrs. Platt
Forest Whitaker – Maj. Collins


== Referanser ==


== Eksterne lenker ==
(en) Body Snatchers på Internet Movie Database 
(no) Body Snatchers hos Filmfront 
(sv) Body Snatchers i Svensk Filmdatabas 
(da) Body Snatchers i Danmark Nationale Filminstitut 
(fr) Body Snatchers på Allociné 
(nl) Body Snatchers på MovieMeter 
(en) Body Snatchers på AllMovie 
(en) Body Snatchers på Turner Classic Movies 
(en) Body Snatchers på Rotten Tomatoes 
(en) Body Snatchers på Box Office Mojo
Deutsche Freisinnige Partei

Deutsche Freisinnige Partei var et liberalt politisk parti innenfor det tyske keiserrike. Partiet ble grunnlagt den 5. mars 1884 gjennom sammenslåingen av Deutsche Fortschrittspartei og Liberale Vereinigung. Partiet ble i 1893 splittet i Freisinnige Volkspartei og Freisinnige Vereinigung.


== Referanser ==
Vågsbygdveien

Vågsbygdveien (1-161, 2A-164) er en vei i Kristiansand. Den har sitt løp fra Vesterveien/E39 i Hannevika til Møvik brygge og er sammenfallende med fylkesvei 456 til Voie og videre med fylkesvei 457 til avkjørselen til Møvik brygge.
Veien betjener Vågsbygd med 22 000 innbyggere, ca 3 000 på Flekkerøy samt trafikk fra østlige deler av Søgne i området rundt Langenes.
Etter at Kristiansand kommune vedtok ny reguleringsplan i 2007 påbegynte Statens vegvesen bygging av ny firefelts vei til Vågsbygd. Den nye bompengefinansierte fylkesvei 456 til Vågsbygd skal koste 1,08 mrd kr og skal stå ferdig i 2014. 


== Eksterne lenker ==
Kart over planlagt ny vei Arkivert 4. mars 2016 hos Wayback Machine.
Sonera Stadium

Sonera Stadium eller Tölö fotbollsstadion er hjemmebanen til den finske fotballklubben HJK Helsinki. Fotballbanen ligger i bydelen Bortre Tölö i Helsingfors.


== Eksterne lenker ==
(en) Telia 5G -areena – kategori av bilder, video eller lyd på Commons
Dresden Codex

Dresden Codex, også kjent som Codex Dresdensis, er en førkolumbisk Maya-bok fra det ellevte eller tolvte århundre i Yucatecan Maya i Chichén Itzá. Maya-kodeksen er antatt å være en kopi av en originaltekst fra rundt tre eller fire hundre år tidligere. Den er den eldste skrevne boken i Amerika som er kjent for historikerne.


== Referanser ==


== Bibliografi ==
Anzovin, Steven et al.; Famous First Facts International Edition, H. W. Wilson Company (2000), ISBN 0-8242-0958-3.
Aveni,  Anthony F.; Empires of Time, Tauris Parke Paperbacks, 2000, ISBN 1-86064-602-6.
Ruggles, Clive L.N.; Ancient Astronomy, ABC-CLIO, 2005, ISBN 1-85109-477-6.


== Eksterne lenker ==
(en) The Dresden Codex Faksimiler av kodeksen ved Foundation for the Advancement of Mesoamerican Studies, Inc., med PDF-nedlastinger
(en) The Dresden Codex Lunar Series and Sidereal Astronomy
(de) SLUB Dresden Library Scann av Dresden Codex
(en) The Dresden Codex
Seven Racing

Seven Racing er en norsk racingklasse som hovedsakelig deltar i stevnene til Racing NM på norske racerbaner, som Rudskogen ved Rakkestad, Motorcenter Norway ved Sokndal, Vålerbanen ved Braskreidfoss og Arctic Circle Raceway ved Mo i Rana.
Seven Racing het tidligere Locost, og er en klasse for Super 7 type biler. De fleste kjører imidlertid med et moderne karrosseri utviklet i Norge.


== Norgesmestere ==
2003: Audun Njøs
2004: Audun Njøs
2005: Audun Njøs
2006: Audun Njøs
2007: Atle Gulbrandsen
2008: Andre Falkenhaug
2009: Torbjørn Lunden-Bjerke
2010: Torbjørn Lunden-Bjerke
2011: Oskar Sandberg
2012: Kevin Aabol
2013: Jørn Martin Aalerud
2014: Henrik Krogstad
2015: Jørn Martin Aalerud
2016: Daniel Gustav Raastad
2017: Alf Marius Loe Sandberg
2018: Dennis Moen
2019: Alf Marius Loe Sandberg


== Se også ==
Formula Basic, en annen racingklasse som kjøres i Norge
Shortcar


== Eksterne lenker ==
Offisielt nettsted
Kileken

Kileken (noen ganger Kileghen) er gjenstand for en myte av Masaier–folket om planeten Venus. I myten er planeten Venus kalt Kileken, og besøk jorden i form av en liten gutt. Gutten blir venn med en gammel bonde og har gjeter hans kveg og mannen blir enig om å la gutten få det eneste han har; hemmeligheten til sin opprinnelse. Da mannen svikter tilliten og spioner på Kileken, forsvinner gutten i et skarpt lys og går tilbake til himmelen. Myten forklarer hvorfor planeten Venus blir sett i løpet av morgen og kveld. Den muntlige tradisjonen ble nedskrevet i en bok av den Tanzania-fødte forfatteren Tololwa M. Mollel.
I likhet med andre samfunn mente Masaier-folket at Venus var to separate himmellegemer når de så den om morgenen og kvelden. Kileken var tilsynekomsten av «morgenstjernen». Når den kunne ses, og mennene fremdeles var ute på jakt, ba kvinnene for deres sikkerhet. «Aftenstjernen» var kjent som Leken og dens tilsynekomst varslet den stigende månen.


== Litteratur ==
Courlander, Harold (1996). A Treasury of African Folklore. ISBN 1-56924-816-8. 
Mollel, Tololwa (1990). The Orphan Boy. ISBN 0-19-540783-0.
Racing NM

Racing NM arrangerer norgesmesterskapet i racing (også kalt asfaltracing, baneracing og asfaltbaneracing).
Racing kjennetegnes at det er massestart på asfaltbaner, men kun en person i bilen til enhver tid. Flere førere kan imidlertid dele på en bil ved såkalt langdistanseracing.
Løpene i Norge kjøres hovedsakelig på banene Rudskogen, Vålerbanen og Arctic Circle Raceway. Tidligere ble det også kjørt racing på Røsvoll ved Mo i Rana og Lånkebanen utenfor Stjørdal.
Det har tidligere også blitt kjørt gateløp i Nærbø og Oslo, samt flyplassløp i Skien. På begynnelsen av 1990-tallet ble det også kjørt noen racingløp på store gokartbaner som i Klepp og Haugesund.


== Klasser i Racing NM 2011 ==
GT-racing
Seven Racing
Historisk racing
Formula Basic


== Eksterne lenker ==
Offisielt nettsted
Asfaltracing

Racing er en bilsportsgren hvor det konkurreres på asfaltbaner, som regel en landeveisbane som minner om en vanlig vei med svinger til begge sider, høydeforskjeller og andre utfordringer. De fleste bilsportsmesterskap i verden går inn under grenen racing (som også kalles baneracing, asfaltracing og asfaltbaneracing).
I racing er det alltid en person i bilen til enhver tid, og det er massestart i løpene. I Norge arrangeres det flere Norgesmesterskap i ulike klasser under paraplyen Racing NM.


== Kjente racingklasser ==
Formel 1
NASCAR
IndyCar
WTCC
FIA GT
DTM
STCC
Le Mans Series


== Se også ==
Liste over racerbaner i Norge


== Eksterne lenker ==
Norske Bilsportforbundet (NBF)
Fédération Internationale de l'Automobile (FIA)
Norsk Motor Klubb (NMK)
Motorposten - nyheter, bilder, resultater og video
European Le Mans Series

European Le Mans Series (ELMS) er et europeisk mesterskap innen langdistanseracing. Mesterskapet er åpent for de samme bilene som deltar i 24-timersløpet på Le Mans. Eneste nordmann som har deltatt i Le Mans Series er Thor-Christian Ebbesvik


== Se også ==
Le Mans-prototype
Sportsbil-prototype
Standardbilracing


== Eksterne lenker ==
(en) Offisielt nettsted 
(en) European Le Mans Series – kategori av bilder, video eller lyd på Commons 
(en) Le Mans Series – galleri av bilder, video eller lyd på Commons
Thor-Christian Ebbesvik

Thor-Christian Ebbesvik (født 1983) er en norsk racerfører fra Bergen.


== Karriere ==
1997-2005: Gokart
2006-2007: Formel Ford UK
2008-2009: Formel 3 Spania
2010-2011: Le Mans Series


== Eksterne lenker ==
Offisielt nettsted
Fortschrittliche Volkspartei

Fortschrittliche Volkspartei (FVP) var et sosialliberalt og borgerlig-demokratisk politisk parti innenfor det tyske keiserrike. Partiet ble grunnlagt den 6. mars 1910 gjennom sammenslåingen av Freisinnige Volkspartei, Freisinnige Vereinigung og Deutsche Volkspartei. Medlemmene kom hovedsakelig fra middelklassen og den lavere delen av borgerskapet. Partiet ble oppløst i 1918 under novemberrevolusjonen og slo seg sammen med venstrefløyen i Nationalliberale Partei til det nye Deutsche Demokratische Partei.


== Litteratur ==
Dieter Langewiesche: Liberalismus in Deutschland. Suhrkamp, Frankfurt am Main 1988, ISBN 3-518-11286-4.
Karlheinz Reich: Die liberalen Parteien in Deutschland 1918 bis 1933. Demokratisches Bildungswerk Niedersachsen, Osnabrück 1979, DNB 99454250X.
James J. Sheehan: Der deutsche Liberalismus. Von den Anfängen im 18. Jahrhundert bis zum Ersten Weltkrieg. 1770–1914. München 1983, ISBN 3-406-33109-2.
Kosmos 27

Kosmos 27 (russisk Космос 27) var en romferd ment å passere Venus. Oppskytingsfartøyet SL-6/A-2-e nådde vellykket en bane rundt jorden, men romsonden mislyktes i å unnslippe jordbanen i ferden mot Venus. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.
AAD

AAD kan være en forkortelse for 

Arbeids- og administrasjonsdepartementet, eksisterte under dette navnet fra 1998 til 2004
Australian Antarctic Division, en enhet i Australias Department of the Environment, Water, Heritage and the Arts.
KSF

KSF har flere betydninger:

Kriminalomsorgens sentrale forvaltning
Kjøbenhavns Skøjteløberforening
Kommunusamskipan Føroya
Mogyoród

Mogyoród er en by i Ungarn. Den ligger rundt 20 kilometer nordøst for Budapest. Byen er mest kjent som hjemsted for racerbanen Hungaroring, hvor Formel 1-løpet Ungarns Grand Prix har blitt arrangert hvert år siden 1986.


== Eksterne lenker ==
Offisielt nettsted 
(en) Mogyoród – kategori av bilder, video eller lyd på Commons  (ungarsk)
In paradisum

In paradisum deducant te Angeli;in tuo adventu suscipiant te martyres,et perducant te in civitatem sanctam Ierusalem.Chorus angelorum te suscipiat,et cum Lazaro quondam paupere,æternam habeas requiem.
«In paradisum» (norsk: "Inn i paradis") er en antifon fra den tradisjonelle latinske liturgien av den romersk-katolske rekviemmessen. Den er sunget av koret når kroppen blir tatt ut av kirken. Teksten til «In paradisum», med eller uten den gregorianske melodien selv, er noen ganger inkludert i musikalske oppsett av rekviemmessen, slik som rekviemstykkene av Gabriel Fauré og Maurice Duruflé, selv om den liturgisk hører til selve kistenedsenkningen.


== Se også ==
Rekviem


== Eksterne lenker ==
NoterGregoriansk sang i kvadrat notasjon
Den samme, i moderne notasjon